open-index/open-wikipedia-markdown huggingface dataset:
Vesa Sydänmaa

**Vesa Sydänmaa** (s. 1966) on suomalainen pyörätuolikoripalloilija, valmentaja ja vammaisurheilun järjestötoimija.

## Pelaajaura
Vesa Sydänmaa aloitti pyörätuolikoripallon vuonna 1983 tutustuttuaan lajiin Käpylän kuntoutuskeskuksessa vammautumisen jälkeen. Hän pelasi aluksi Vantaan PK:ssa ja siirtyi vuonna 1988 Lahden NMKY:hyn, joka otti tuolloin pyörätuolikoripallon osaksi toimintaansa. Sydänmaa pelasi Lahden NMKY:ssä 2010-luvulle saakka ja osallistui seuran pyörätuolikoripallotoiminnan kehittämiseen. SM-sarjassa hän edusti Lahden NMKY:tä pelinumerolla 13, ja seura oli hänen kasvattajaseuransa.<<

Sydänmaa voitti SM-sarjassa 12 kultamitalia, joista osan pelaajavalmentajana, sekä yhden hopean. Hänen tilastonsa SM-sarjassa olivat keskimäärin 1,8 pistettä, 1,3 levypalloa ja yksi syöttö ottelua kohden, tehokkuuslukeman jäädessä hieman negatiiviseksi. Parhaimmillaan hän teki lähes kymmenen pistettä ottelua kohden 2000-luvun lopulla, mutta viimeisillä kausilla hänen tilastonsa olivat vaihtelevia ja maltillisia.

## Maajoukkueura
Sydänmaa toimi Suomen pyörätuolikoripallomaajoukkueen kapteenina vuosina 1989–1999. Hän pelasi eri lähteiden mukaan noin 150–200 maaottelua, osallistui kahteen EM-turnaukseen ja yhteen MM-turnaukseen sekä saavutti EM-pronssia vuonna 1997.

## Valmennusura
Pelaajauransa jälkeen Sydänmaa valmensi Suomen pyörätuolikoripallomaajoukkuetta noin viisi vuotta.. Hän toimi myös pelaajavalmentajana SM-sarjassa ja osallistui Lahden NMKY:n pyörätuolikoripallotoiminnan kehittämiseen.

## Järjestötoiminta
Vuonna 2006 Sydänmaa valittiin Suomen Paralympiakomitean puheenjohtajaksi kaksivuotiselle kaudelle, jolloin hän jätti tehtävänsä Suomen Invalidien Urheiluliiton (SIU) hallituksen puheenjohtajana. Hän oli osallistunut SIU:n toimintaan vuodesta 1986, muun muassa koulutustoiminnassa ja ohjausryhmässä. Paralympiakomitean puheenjohtajana hän pyrki edistämään vammaishuippu-urheilua yhteistyössä lajiliittojen ja järjestöjen kanssa.

## Lähteet
Inkeroisten uimahalli

**Inkeroisten uimahalli** on Inkeroisissa sijaitseva uimahalli. Se on avattu vuonna 1971, ja siihen tehtiin peruskorjaus vuonna 2008. Hallissa on iso allas, lasten allas, kylmävesiallas, poreallas ja kuntosali. Ison altaan pituus on 25 metriä, ja syvyys 1,2-2,0 metriä. Lasten altaan syvin kohta on 0,9 metriä syvä.

## Lähteet
Antonio Díaz-Miguel

**Antonio Díaz-Miguel Sanz** (6. heinäkuuta 1933 Alcázar de San Juan, Ciudad Real, Espanja – 21. elokuuta 2000 Madrid, Espanja ) oli espanjalainen koripalloilija ja valmentaja, joka tunnetaan erityisesti Espanjan miesten koripallomaajoukkueen pitkäaikaisena päävalmentajana sekä merkittävänä lajin pioneerina Espanjassa.

## Varhainen elämä ja pelaajaura
Antonio Díaz-Miguel syntyi vuonna 1933 Alcázar de San Juanissa, Espanjassa. Hän muutti nuorena Madridiin opiskelemaan ja kiinnostui koripallosta, vaikka pelasi aluksi jalkapalloa. 17-vuotiaana hän alkoi panostaa koripalloon ja pelasi muun muassa Estudiantesin, Real Madridin (1958–1961) ja Aguilasin joukkueissa. Díaz-Miguel edusti Espanjan maajoukkuetta 26 ottelussa, voittaen kultaa Välimeren peleissä 1955 ja hopeaa 1959.

## Valmennusura

### Espanjan miesten maajoukkue (1965–1992)
Díaz-Miguel toimi Espanjan miesten koripallomaajoukkueen päävalmentajana 27 vuotta vuosina 1965–1992, valmentaen yhteensä 423 ottelua. Hän johti joukkueen kuusiin olympialaisiin, joista merkittävin saavutus oli hopeamitali Los Angelesissa 1984, jolloin Espanja voitti välierässä Jugoslavian ennen finaalitappiota Yhdysvalloille. Lisäksi hän valmensi Espanjaa 14 EM-kisoissa, saavuttaen hopeaa vuosina 1973 ja 1983 sekä pronssia vuonna 1991, ja neljässä MM-kisoissa. Díaz-Miguel tunnettiin hyvin valmistautuneista, teknisesti taitavista ja urheiluhenkisistä joukkueistaan. Hänen valmennusuransa päättyi pettymykseen Barcelonan olympialaisissa 1992, joissa Espanja sijoittui kymmenenneksi ja hävisi Angolalle, mikä johti hänen erottamiseensa.

### Muut valmennustehtävät
Díaz-Miguel valmensi kuudesti Euroopan All-Star -joukkuetta ja toimi uransa loppuvaiheessa Italian Cantù-joukkueen sekä Espanjan naisten Pool Getafe -joukkueen valmentajana, voittaen jälkimmäisen kanssa liigan ja cupin mestaruudet. Hän ei kuitenkaan koskaan saavuttanut unelmaansa valmentaa Real Madridia.

## Kunnianosoitukset ja perintö
Díaz-Miguel sai lukuisia tunnustuksia, kuten valinnan Espanjan vuoden valmentajaksi kahdesti ja Espanjan korkeimpia urheilupalkintoja. Hänet valittiin 1980-luvun parhaaksi espanjalaiseksi valmentajaksi, ja vuonna 1997 hänestä tuli ensimmäinen espanjalainen, joka hyväksyttiin Naismithin koripallon Hall of Fameen tunnustuksena elämänmittaisesta panoksestaan lajiin. Hänen kunniakseen nimettiin urheiluareena hänen kotikaupungissaan Alcázar de San Juanissa. Díaz-Miguel tunnettiin intohimostaan koripalloa kohtaan, syvällisestä pelin ymmärryksestään ja vahvasta luonteestaan, ja hän oli ystävissä useiden merkittävien NBA-valmentajien kanssa.

## Henkilökohtainen elämä
Díaz-Miguel meni naimisiin kahdesti ja hänellä oli kaksi tytärtä. Hän kuoli vuonna 2000 Madridissa pitkän sairauden jälkeen.

## Lähteet
Selestiini

**Selestiini** (SrSO4) eli **selestiitti** on merkittävin strontiummalmimineraali. Kidejärjestelmä on ortorombinen. Mineraali on väritön tai vaaleansininen. Se on läpinäkyvä tai läpikuultava. Siinä on lasinkiiltoa ja lohkopinnoissa on helmiäiskiiltoa. Viiru on valkoinen ja murros on rosoinen. Mineraalissa on levymäisiä tai prismaattisia kiteitä. Rakenne on rakeinen tai kuitumainen. Se muistuttaa baryyttia, mutta on vähemmän tiheää. Selestiiniä on epäpuhtaissa kalkkikivissä yhdessä rikin kanssa sekä kuivuneissa sedimenteissä yhdessä haliitin, anhydriitin tai kipsin kanssa. Sitä on löydetty Erie-järveltä Yhdysvalloista, Bristolista Englannista ja Sisiliasta Italiasta. Selestiini fluoresoi ultraviolettivalossa.

## Lähteet

## Aiheesta muualla
* Webmineral: Celestine Mineral Data 
* Mindat: Celestine 
* Handbook of Mineralogy: Celestine (pdf)
276 Adelheid

**276 Adelheid (A888 HA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,93 astronomisen yksikön ja etäisimmillään 3,31 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Kamerunin kansalliskokous

**Kamerunin kansalliskokous** (, ) on Kamerunin kaksikamarisen parlamentin alahuone. Se koostuu 180 jäsenestä, jotka valitaan vaaleilla viiden vuoden välein.

Vaikka Kamerunissa on ollut monipuoluejärjestelmä vuodesta 1991, se on edelleen vahvasti presidenttijohtoinen valtio, jossa parlamentti käyttää lähinnä muodollista valtaa. Presidentin puolue RDPC on ollut vallassa ensimmäisistä, vuonna 1992 järjestetyistä vaaleista lähtien. Äänestysprosentit ovat olleet matalia erityisesti englanninkielisillä alueilla.

Viimeisimmissä, vuonna 2020 järjestetyissä vaaleissa RDPC sai 152 paikkaa eli neljä enemmän kuin sillä oli aikaisemmin. Lisäksi sen tukipuolue UNDP sai seitsemän paikkaa. Vaalit oli tarkoitus järjestää jo vuonna 2018, mutta niitä lykättiin kahdesti. Vaalien aikana esiintyi levottomuuksia englanninkielisillä alueilla, joilla separatistit muun muassa kaappasivat SDF-puolueen jäseniä.

## Vaalitapa
Viiden vuoden välein järjestettävissä vaaleissa käytetään osassa vaalipiireistä enemmistövaalia ja osassa suhteellista listavaalia. Yhden edustajan vaalipiireissä valitaan eniten ääniä saanut, ja tasatilanteessa vanhempi ehdokas. Jos usean edustajan piirissä yksi lista saa ehdottoman enemmistön äänistä, se voittaa piirin kaikki paikat. Muussa tapauksessa eniten ääniä saanut lista saa puolet paikoista ja loput jaetaan suhteellisesti käyttäen viiden prosentin äänikynnystä. Mikäli kaksi listaa saa saman äänimäärän, voittaa se jossa ehdokkaiden keski-ikä on korkeampi. Äänioikeusikäraja on 20 vuotta ja ehdolleasettumisikäraja 23 vuotta. Äänestyspakkoa ei ole.

## Työskentely
Kansalliskokous kokoontuu kolmesti vuodessa, maaliskuussa, kesäkuussa ja marraskuussa. Pysyviä valiokuntia on yhdeksän. Kansalliskokouksen hyväksymät lait menevät presidentin vahvistettavaksi. Hän voi halutessaan palauttaa ne parlamentille uudelleentarkasteltavaksi tai lähettää perustuslakituomioistuimen päätettäväksi.
## Lähteet

## Aiheesta muualla

* Kansalliskokouksen verkkosivut
Igor Konašenkov

**Igor Konašenkov** on venäläinen upseeri ja Venäjän puolustusministeriön tiedottaja. Hänen sotilasarvonsa on kenraalimajuri.

## Elämäkerta

Igor Konašenkov syntyi Chișinăussa nykyisessä Moldovassa 15. toukokuuta 1966. 

Konašenkov opiskeli sotakorkeakoulussa Žytomyrissä valmistuen vuonna 1988 ja myöhemmin Venäjän ilmapuolustusakatemiassa, josta hän valmistui vuonna 1998. Hän jatkoi edelleen Venäjän asevoimien sotakorkeakouluun valmistuen vuonna 2006. Sotilasurallaan Konašenkov on palvellut Venäjän avaruusvoimissa.

Konašenkov alkoi toimia puolustusministeriön tiedotuksesta vastaavassa osastossa vuonna 1998. Hön eteni tehtävissään ja vuonna 2011 Konašenkov nimitettiin puolustusministeriön tiedottajaksi. Tehävässään Konašenkov on kommentoinut esimerkiksi Syyrian sotaa ja Ukrainan sotaa.

Euroopan unioni on asettanut Konašenkoville pakotteita vuonna 2022.

## Lähteet
Ølsted

**Ølsted** voi tarkoittaa seuraavia:

* Ølsted, taajama Halsnæsin kunnassa Tanskassa
* Ølsted Strandhuse, taajama Halsnæsin kunnassa Tanskassa
* Ølsted Sydstrand, taajama Halsnæsin kunnassa Tanskassa
* Ølsted, taajama Hedenstedin kunnassa Tanskassa.
(137170) 1999 HF1

**(137170) 1999 HF1** on keskikokoinen asteroidi, joka kuuluu Aten-asteroideihin. Asteroidi tulee lähimmillään noin 0,18 astronomisen yksikön päähän Maasta. Asteroidi kiertää Aurinkoa lähimmillään 0,44 astronomisen yksikön päästä ja etäisimmillään 1,20 astronomisen yksikön päässä. Kirkkauden ja valon heijastumisen perusteella asteroidin läpimitta on todennäköisesti  &ndash; . Asteroidin pyörähdysaika akselin ympäri on .

Asteroidia kiertää pienempi kappale, joka on löydetty vuonna 1999.

## Lähteet
Tainionkosken Urheilijat

**Tainionkosken Urheilijat** oli vuonna 1928 perustettu imatralainen urheiluseura. Tainionkosken Urheilijat pelasi pesäpallossa SM-sarjassa neljä kautta vuosina 1948–1951.

## Katso myös
* Etelä-Karjalan urheilu

## Lähteet
Tainionkosken Tähti

**Tainionkosken Tähti** on vuonna 1910 perustettu imatralainen urheiluseura. Seuran lajeja ovat nykyisin lentopallo, pyöräily, pikaluistelu ja yleisurheilu. Tainionkosken Tähti pelasi pesäpallossa SM-sarjassa kaksi kautta vuosina 1949 ja 1953.

## Katso myös
* Etelä-Karjalan urheilu

## Lähteet
Sycamore Gap tree

**Sycamore Gap tree** oli Englannin Northumberlandissa Hadrianuksen vallilla kasvanut vuorivaahtera, joka istutettiin 1800-luvun lopulla. Se oli suosittu valokuvauskohde ja tunnettiin myös ”Robin Hood -puuna”, sillä se esiintyi vuoden 1991 elokuvassa *[[Robin Hood – varkaiden ruhtinas]]*. Puu kaadettiin ilman lupaa moottorisahalla 28. syyskuuta 2023. Teosta otettiin kiinni kaksi miestä, jotka tuomittiin heinäkuussa 2025 vahingonteosta kumpikin neljän vuoden ja kolmen kuukauden vankeuteen. Tuomioon vaikutti se, että puu kaatui Hadrianuksen muurin eli Unescon määrittelemän maailmanperintökohteen päälle.

Kaatamisesta huolimatta puu on yhä hengissä ja sen kannosta on alkanut versoa uusia alkuja.
## Lähteet

## Aiheesta muualla

* Northumberland National Park
Lappeenrannan Työväen Urheilijat

**Lappeenrannan Työväen Urheilijat** (lyh. **LrTU**) on vuonna 1929 perustettu lappeenrantalainen urheiluseura. Seuran lajivalikoimaan kuuluvat nykyisin paini ja pöytätennis. Aikaisemmin seuran lajivalikoimaan on kuulunut muun muassa pesäpallo, jossa seura pelasi yhden kauden SM-sarjassa vuonna 1945.

## Katso myös
* Lappeenrannan urheilu

## Lähteet
295 Theresia

**295 Theresia (A890 QA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,33 astronomisen yksikön ja etäisimmillään 3,27 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . 

## Lähteet
Pieksämäen Palloilijat

**Pieksämäen Palloilijat** on vuonna 1929 perustettu pieksämäkeläinen urheiluseura. Pieksämäen Palloilijat on pelannut pesäpallossa yhden kauden miesten SM-sarjassa vuonna 1930. Lisäksi seura on saavuttanut neljä naisten SM-hopeaa vuosina 1935, 1936, 1938 ja 1947. 

## Katso myös
* Etelä-Savon urheilu

## Lähteet
Laukaan Urheilijat

**Laukaan Urheilijat** (lyh. **LU**) on vuonna 1929 perustettu laukaalainen urheiluseura. Seuran lajivalikoimaan kuuluvat nykyisin hiihto, koripallo ja yleisurheilu. Aikaisemmin seuran lajivalikoimaan on kuulunut muun muassa pesäpallo, jossa seura pelasi kaksi kautta Ykköspesiksessä vuosina 2019 ja 2021.

## Katso myös
* Keski-Suomen urheilu

## Lähteet
Kotkan Into

**Kotkan Into** on vuonna 1900 perustettu kotkalainen urheiluseura. Seuran lajivalikoimaan kuuluvat nykyisin hiihto, yleisurheilu ja pesäpallo. Kotkan Into on pelannut pesäpallossa SM-sarjassa neljä kautta vuosina 1936–1939.

## Katso myös
* Kymenlaakson urheilu

## Lähteet
Tampereen Mailapojat

**Tampereen Mailapojat** (lyh. **TaMP**) oli vuonna 1927 perustettu tamperelainen urheiluseura. Tampereen Mailapojat pelasi pesäpallossa SM-sarjassa kolme kautta vuosina 1928–1930.

## Katso myös
* Tampereen urheilu

## Lähteet
Kuopion Urheilu-Veikot

**Kuopion Urheilu-Veikot** oli vuosina 1920–1950 toiminut kuopiolainen urheiluseura. Kuopion Urheilu-Veikot pelasi pesäpallossa SM-sarjassa kaksi kautta vuosina 1924 ja 1930. Kuopion Voimisteluveikot perustettiin vuonna 1950 jatkamaan seuran voimistelutoimintaa. 

## Katso myös
* Kuopion urheilu

## Lähteet
Savon Sisu

**Savon Sisu** oli vuonna 1921 perustettu kuopiolainen urheiluseura. Savon Sisu pelasi pesäpallossa SM-sarjassa yhden kauden vuonna 1924. 

## Katso myös
* Kuopion urheilu

## Lähteet
Keravan Pallokerho

**Keravan Pallokerho** (lyh. **KPK**) oli vuosina 1960–2000 toiminut keravalainen pesäpalloseura. Keravan Pallokerho pelasi pesäpallossa miesten SM-sarjassa kolme kautta vuosina 1963, 1965 ja 1969 sekä naisten SM-sarjassa neljä kautta vuoisna 1972 ja 1978–1980.

Seura perustettiin vuonna 1960, kun Keravan KooPee ja Keravan Pallotoverit yhdistyivät. Vuonna 1961 KPK pelasi ensimmäisen sarjaottelunsa. Vuonna 1966 jalkapallo erityi omaan seuraansa. Vuonna 1970 naisten joukkue aloitti toimintansa. Seura saavutti naisten Suomen Cupin voiton vuonna 1979, A-junioreiden Suomen mestaruuden vuonna 1965 sekä ikämiesten SM-hopeaa vuosina 1962 ja 1963. Vuosi 2000 oli seuran viimeinen toimintavuosi.

## Katso myös
* Uudenmaan urheilu

## Lähteet
Patapon

**Patapon** on Pyramidin ja SIE Japan Studion kehittämä ja Sonyn julkaisema rytmipeli. Peli on julkaistu vuonna  PlayStation Portablelle. Peli julkaistiin vuonna 2017 PlayStation 4:lle.

*Patapon* ja *Patapon 2* on julkaistu yhdessä uusintaversiona vuonna 2025 nimellä *Patapon 1+2 Replay*.

## Pelaaminen
Peli on rytmipeli, jossa on Pataponeiksi kutsuttujen hahmojen heimo. Heimon hahmo nimeltä Hatapon ottaa johtaa heimonsa pahoja Zigotoneja vastaan, jotka ovat ajaneet heidät kotimailtaan. Pelaaja on kaikkivaltias, jonka on opastettava heimoa maagisten rumpujen välityksellä käyttämällä tiettyjä rytmejä. Eri rytmit saavat heimon jäsenet toimimaan eri tavoilla.

## Vastaanotto
Peli sai IGN:n arvostelussa arvosanaksi 9.2/10. Arvostelussa peliä sanottiin hauskaksi ja koukuttavaksi peliksi, jota pelaa uudelleen useita kertoja.

Peli sai *[[Game Informer]]in* arvostelussa arvosanaksi 8.75/10.

## Lähteet

## Aiheesta muualla
*
Justin Hotard

**Justin Hotard** (s. 1974) on yhdysvaltalainen yritysjohtaja. Hänestä tuli Nokian toimitusjohtaja 1. huhtikuuta 2025.

Hotard valmistui kauppatieteiden maisteriksi MIT Sloan School of Managementista ja tekniikan kandidaatiksi Illinoisin yliopistosta, Urbana-Champaignista. Hän työskenteli uransa alkuvaiheissa insinöörinä Motorolan palveluksessa. Tämän jälkeen hän oli useissa johtotehtävissä NCR Corporationissa, Symbol Technologiesissa ja vuosina 2015–2024 Hewlett Packard Enterprisessa. Hotard oli Intelin datakeskus- ja tekoälyliiketoiminnan johtaja vuosina 2024–2025 ja siirtyi sitten Nokian toimitusjohtajaksi.

## Lähteet
Helge Tallqvist

**Helge Tallqvist** (s. 23. helmikuuta 1952 Helsinki) on suomalainen bluesmuusikko ja huuliharpisti. Hän on esiintynyt muusikkona julkisesti vuodesta 1980, mutta varsinaisen työuransa hän teki mainosalalla suoritettuaan vuonna 1977 diplomiekonomitutkinnon Svenska handelshögskolanissa.

Tallqvistia pidettiin kouluvuosina epämusikaalisena, mutta sitkeän harjoittelun avulla hän kehittyi taitavaksi huuliharpun soittajaksi. Ensimmäiset levytyksensä hän teki vuonna 1984 yhtyeessä Gyan Dookie & Telecaster Combo, ja ensimmäinen oma albumi oli *Hitsville Hop* vuonna 1995. Hän on levyttänyt myös muun muassa kosketinsoittaja Jukka Gustavsonin kanssa. Hänen omassa yhtyeessään on yleensä ollut naispuolinen laulusolisti, kuten Ina Forsman, Emilia Sisco tai Charlotta Kerbs.

Tallqvist on esiintynyt yhtyeittensä kanssa kahdessatoista maassa, myös Yhdysvalloissa.

Mainosalalla Tallqvist toimi pisimpään mediatoimisto Dagmarin mediasuunnittelijana, mutta työskenteli välillä Kaisaniemen Dynamossa ja Incognitossa.

Nuorena Tallqvist pelasi jalkapalloa Käpylän Pallossa ja toimi muutaman vuoden seuran juniorijoukkueen valmentaja.

## Diskografiaa
*1995: Helge Tallqvist & Deep Blue Divers: *Hitsville Hop* (Q-Records QCD-1001)
*2002: Helge Tallqvist & Deep Blue Divers: *...Something Blue...* (Rootman Music CRM-052)
*2005: *Helge Tallqvist & Groovy Eyes plays George "Harmonica" Smith* (Q-Records QCD-1004)
*2008: Helge Tallqvist Band Special Quest Doug MacLeod: *Tribute To George "Harmonica" Smith* (DVD-levy, Q-Records QCVD-1005)
*2010: *Finnish Master Of Harmonica Helge Tallqvist And His Band Plays [[Unto Mononen]] & [[Erik Lindström]]* (Q-Records QCD-1006)
*2011: *Helge Tallqvist & Jukka Gustavson Band plays [[Erik Lindström]]* (Rockadillo Records ZENCD-2140) 
*2013: *Ina Forsman With Helge Tallqvist Band* (Q-Records QCD-1007)
*2015: Helge Tallqvist: *In Footsteps* (Q-Records QCD-1009)
*2018: Emilia Sisco & Helge Tallqvist Band: *You Ain't Heard* (Q-Records QCD-1012)
*2021: Charlotta Curves & Helge Tallqvist Band: *Voodoo Woman* (Q-Records QCD-1014)

## Lähteet

## Aiheesta muualla
*Tallqvistin verkkosivusto
Nuoliremora

**Nuoliremora** (*Phtheirichthys lineatus*) on remoroihin kuuluva kalalaji. Lajia tavataan kaikista lämpimistä valtameristä.

## Koko ja ulkonäkö
Nuoliremora kasvaa useimmiten 44–56 cm pitkäksi, ja voi suurimillaan saavuttaa noin 76 cm:n pituuden. Laji on ruumiinmuodoltaan hyvin pitkänomainen ja hoikka. Kalan alaleuka on yläleukaa pidempi ja päässä on lyhyehkö imulevy. Nuoliremoran selkä- ja peräevät ovat pitkät, rintaevät ovat pitkät ja pyrstöevä pyöreäkärkinen. Laji on väriltään selästään tummansininen tai -ruskea ja väri vaalenee vatsaa kohden. Kyljessä on tumma raita, jota reunustavat kapeammat vaaleat raidat.

## Levinneisyys ja elintavat
Nuoliremoran levinneisyys on hyvin laaja ja sitä tavataan trooppisista ja subtrooppisista vesistä niin Atlantista, Intian valtamerestä kuin Tyynestämerestäkin. Kala elää avomerellä ja tarttuu usein barrakudiin tai muihin kookkaisiin luukaloihin, haihin tai merikilpikonniin. Joskus se tarratuu myös poijuihin ja usein lajia tavataan myös uimassa kiinnittymättä mihinkään.

## Lähteet
Something for Thee Hotties

**Something for Thee Hotties** (myös **From Thee Archives**) on yhdysvaltalaisen räppäri Megan Thee Stallionin  kokoelmalevy, joka julkaistiin 29. lokakuuta 2021. Levy sisältää aiemmin julkaisemattomia kappaleita ja Meganin freestylejä.

Kokoelma nousi heti Yhdysvaltain Billboard 200 -listan sijalle viisi. Levyltä julkaistiin kaksi singleä, ”Thot Shit” ja ”Megan’s Piano”.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Giro d’Italia Women 2025

**Giro d’Italia Women 2025** oli järjestyksessään 36. maantiepyöräilyn Giro d'Italia Women -kilpailu. Se alkoi aika-ajolla Bergamossa 6. heinäkuuta ja päättyi Imolaan 13. heinäkuuta. Kahdeksasta etapista yksi oli aika-ajo, yksi tasamaaetappi, neljä mäkietappia ja kaksi vuorietappia. Kilpailun kokonaispituus oli 919,2&nbsp;kilometriä. Giro d’Italia Women kuului UCI Women’s World Tour -sarjaan 2025.

Elisa Longo Borghini voitti kilpailun 18 sekunnin erolla Marlen Reusseriin, Sarah Gigante sijoittui kolmanneksi. Pistekilpailun voitti Lorena Wiebes, mäkikirikilpailun Sarah Gigante, nuorten kilpailun Antonia Niedermaier ja joukkuekilpailun AG Insurance-Soudal Team.

## Etapit
Lähde: Pro Cycling Stats

## Tulokset

### 1.etappi

### 2.etappi

### 3.etappi

### 4.etappi

### 5.etappi

### 6.etappi

### 7.etappi

### 8.etappi

## Osallistuneet joukkueet
Kilpailussa olivat mukana seuraavat joukkueet:

## Lähteet

## Aiheesta muualla
Virallinen sivusto
Oceanhorn 2: Knights of the Lost Realm

**Oceanhorn 2: Knights of the Lost Realm** on Cornfox & Brothersin kehittämä ja julkaisema toimintapeli. Peli on julkaistu vuonna  iOS:lle, vuonna 2020 Nintendo Switchille ja vuonna 2023 PlayStation 5:lle, Windowsille ja Xbox Series X/S:lle.

Peli on seuraaja vuonna 2013 julkaistulle pelille **.

## Pelaaminen
Peliä on verrattu *Legend of Zelda* -sarjaan ja peli tuntuu intuitiiviselta: vaaseja rikkomalla ja pensaita tutkimalla voi löytää kolikoita ja terveyspisteitä.. Peli käyttää kolmannen persoonan perspektiiviä, jossa se eroaa edeltäjästä. Pelin taistelujärjestelmässä on miekkailua ja loitsujen käyttö.
Peli on edeltäjän esiosa.

## Vastaanotto
Pelin Nintendo Switch -versiolla on Metacriticissä painotettu pistemäärä 71/100.

## Lähteet

## Aiheesta muualla
*
KyKy-Betset

**KyKy-Betset** on kyyjärveläisen Kyyjärven Kykyn miesten lentopallojoukkue, joka pelaa kaudella 2025–2026 Mestaruusliigassa.

KyKy-Betset pelaa kotiottelunsa Kyy York Areenalla. Joukkue saa nimensä kyyjärveläisen betonielementtivalmistajan Betsetin nimestä, joka toimii joukkueen pääsponsorina.

## Lähteet
Divinity: Original Sin

**Divinity: Original Sin** on Larian Studiosin kehittämä ja julkaisema roolipeli. Peli on julkaistu vuonna .

Pelille on julkaistu seuraaja **.

## Pelaaminen
Pelin alussa valitaan kaksi päähahmoa muokattavista pohjista. Pelin taistelut ovat vuoropohjaisia ilman resursseja kuten manaa, vaan pelissä käytetään toimintapisteitä. Pelissä voi käyttää hyödyksi ympäristön ominaisuuksia taisteluiden aikana.

## Kehitys
Pelin kehitystä rahoitettiin osin joukkorahoituskampanjalla Kickstarter-palvelussa.
Pelistä julkaistiin *Enhanced Edition* -versio, jossa tehtäviä on kirjoitettu uusiksi, sivutarinoita on lisätty, jaetun näytön yhteistyöpeli on lisätty sekä peliohjaintuki on lisätty.

## Vastaanotto
Peli sai *[[Game Informer]]in* arvostelussa arvosanaksi 9/10.

Peli sai GameSpotin arvostelussa arvosanaksi 9/10. Arvostelussa kehuttiin muun muassa kaunista maailmaa, monimutkaisia järjestelmiä joiden myötä pienet asiat tuntuvat merkityksellisiltä, jännittävää vuoropohjaista taistelua ja tarinaa sekä dialogia. Moitteita sai kömpelö käyttöliittymä.

Pelin *Enhanced Edition* sai IGN:n arvostelussa arvosanaksi 9/10. Arvostelussa sanottiin, että on olemassa nätimpiä ja helpommin lähestyttäviä roolipelejä, mutta harva on yhtä omistautunut roolipelaamiseen.

## Lähteet

## Aiheesta muualla
* 
*
Metal: Hellsinger

**Metal: Hellsinger** on The Outsidersin kehittämä ja Funcomin julkaisema rytmipeli ja ensimmäisen persoonan ammuntapeli. Peli on julkaistu vuonna  PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle.

## Pelaaminen
Peli on ammuntapeli, jossa keskeisenä pelimekaniikkana on toimia pelin musiikin tahdissa. Pelin musiikki on metallimusiikkia, jossa on mukana useiden tunnettujen yhtyeiden musiikkia. Pelissä on eri aseita, joilla on eri tahtinsa, ja jatkuvan yhdistelmän ylläpitäminen kasvattaa pistekerrointa sekä tulivoimaa. Pistelaskurin nousun myötä kuulee myös lisää kerroksia kappaleesta kuten eri soittimien tuloa mukaan. Päähenkilö on karkotettu helvettiin, seuranaan puhuva pääkallo.

## Vastaanotto
Peli sai *[[Game Informer]]in* arvostelussa arvosanaksi 9/10.

Peli sai IGN:n arvostelussa arvosanaksi 7/10. Moitteita peli sai lyhyydestä, valinnan puutteesta aseissa sekä pomotaisteluista.

Peli sai GameSpotin arvostelussa arvosanaksi 8/10. Moitteita peli sai tasojen kaavamaisuudesta ja tavanomaisista pomotaisteluista.

## Lähteet

## Aiheesta muualla
*
C.Gambino

**C.Gambino** (oikealta nimeltään **Karar Ramadan**; 4. huhtikuuta 1998 Göteborg – 4. kesäkuuta 2024 Göteborg) oli ruotsalainen rap-artisti.

C.Gambinon ensimmäinen single oli vuonna 2019 julkaistu *Rebell*. Hänen ensimmäinen EP-julkaisunsa *Demons No Angels (DNA)* ylsi parhaimmillaan 42. sijalle Ruotsin albumilistalla. C.Gambinon ensimmäisenä albumina ilmestyi tammikuussa 2022 *Sin City*. Hänen yhteistyökumppaneihinsa kuului 23, jonka kanssa hän julkaisi vuonna 2023 yhteisen EP-levyn *M.O.B*. C.Gambino julkaisi vuonna 2024 albumin *In Memory of Some Stand Up Guys*. 31. toukokuuta 2024 häneltä ilmestyi viimeiseksi jäänyt kappale “Sista gång”. C.Gambino käytti julkisissa esiintymisissään mustaa kasvonaamiota. Vuonna 2024 hän sai vuoden hip hop -artistin Grammis-palkinnon.

## Kuolema
C. Gambinoa ammuttiin göteborgilaisessa pysäköintihallissa kesäkuussa 2024. Hänet kuljetettiin haavoittuneena sairaalaan, jossa hänet todettiin kuolleeksi. *[[Aftonbladet]]in* mukaan C.Gambinolla oli yhteyksiä Göteborgin katujengeihin. Heinäkuussa 2025 Göteborgin käräjäoikeus langetti tapauksessa vankeustuomiot neljälle 19–22-vuotiaalle miehelle. Syyttäjän mukaan murhan varsinaisina suorittajina olivat 21- ja 22-vuotiaat miehet, joista yksi sai elinkautisen vankeustuomion ja toinen 12 vuoden ja kuuden kuukauden tuomion. Kolmas mies sai osallisuudestaan 15 vuoden ja kuuden kuukauden vankeusrangaistuksen. Neljäs syytetty sai kymmenen kuukauden tuomion avunannosta. 

## Lähteet
Divinity: Original Sin II

**Divinity: Original Sin II** on Larian Studiosin kehittämä ja julkaisema roolipeli. Peli on julkaistu ennakkojulkaisuna vuonna 2016 ja lopullisena versiona vuonna .

## Pelaaminen
Pelissä voi valita hahmot ennaltatehdyistä, tai omia hahmoja voi muokata pieniin yksityiskohtiin asti.  Liittolaisten värvääminen avaa uusia tehtäviä ja yksilöllisiä tapaamisia, ja hahmoilla on omat motiivinsa. Eri hahmorodut pelaajan ryhmässä voi auttaa tietyissä tilanteissa ja vaikuttaa tarinaan. Taistelu on vuoropohjaista, jonka määrittää toimintapisteet. Pulmien ratkaiseminen on merkittävässä osassa ja näiden taso vaihtelee yksinkertaisista monimutkaisiin. Pelissä on mukana neljän pelaajan moninpeli.

## Kehitys
Pelin kehitys alkoi prototyypistä, joka muistuttaa areenamoodia. Areenamoodin tarkoitus oli nopeasti tilanteita ja taisteluita uusille ja entisille järjestelmille. Moodissa testattiin muun muassa toimintapisteitä, elementtien yhdistelmiä ja niin edelleen. Kehityksen alussa Larian Studios kasvoi nopeasti kolminkertaiseksi noin 40 henkilöstä 130 henkilöön ja yhdestä studiossa Belgiassa tuli neljä eri maissa toimivaa studiota. Studiosta oli tullut itsenäinen eikä se enää ollut riippuvainen julkaisijoista, mutta tarvitsi yhä joukkorahoitusta Kickstarter-palvelussa, jossa tavoite saavutettiin 12 tunnissa. Tarinaan ja dialogiin päätettiin panostaa enemmän ja käsikirjoittajia palkattiin useita lisää, mutta heidän oli opeteltava uusia tapoja tehdä asioita peliä varten, joka on avoin lineaarisen kokemuksen sijaan. Dialogia varten kehitettiin parempi menetelmä keskustelunomaiseen kanssakäymiseen pelkän tekstilohkon sijaan. Lähellä julkaisua käsikirjoitusta muokattiin edelleen ja viisi studiota äänitti dialogia samaan aikaan, joka aiheutti murheita käännösten tekijöille ja ääninäyttelyä tekeville tahoille. Tekoälyjärjestelmä kehitettiin paremmaksi ja NPC-hahmot pystyivät käyttämään taistelussa erilaisia keinoja.

Pelistä julkaistiin myöhemmin *Divinity: Original Sin 2 Definitive Edition* -versio, jossa pelin kolmannessa osassa on useita muutoksia ja useita pienempiä muutoksia.

## Vastaanotto
Peli sai IGN:n arvostelussa arvosanaksi 9.6/10. Arvostelun mukaan pelissä on tasapaino kepeyden ja vakavuuden painolastin välillä, joka toisinaan puuttui edeltävästä pelistä.

Peli sai *[[Game Informer]]in* arvostelussa arvosanaksi 9.75/10. Arvostelussa mainittiin, että useimpiin tilanteisiin on monta ratkaisua eivätkä ne aina ole yksiselitteisiä hyviä tai pahoja, ja ratkaisuilla voi olla vaikutuksia koko pelin läpi.

Peli sai GameSpotin arvostelussa arvosanaksi täydet 10/10.

## Lähteet

## Aiheesta muualla
* 
* The Making of 'Divinity: Original Sin 2'
Anneli Aunola

**Anneli Aunola** (s. 1949) on suomalainen rikoskirjailija. Ennen kirjailijaksi ryhtymistään hän teki 28 vuotta pitkän uran poliisina tutkien etupäässä väkivaltarikoksia. Hänen työparinaan toimi muiden muassa kirjailija Matti Yrjänä Joensuu. Teokset ovat syntyneet yhdessä Kauko Röyhkän kanssa, ja ne perustuvat todellisiin rikostapauksiin. 

Poliisiksi Aunola valmistui vuonna 1980 ja suoritti alipäällystötutkinnon vuonna 1993. Helsingin väkivaltayksiköstä hän siirtyi Tuusulan nimismiespiiriin ja Helsingin huumerikosyksikköön. Työuransa loppuvuosina Aunola kehitti menetelmän tutkia pahoinpitelyvammoja. Työskennellessään Helsingin Malmin poliisipiirissä hän kehitti myös lasten kuulemiseen sopivan menetelmän. Aunola eläköityi vuonna 2007. Myös Aunolan teosten päähenkilö työskentelee Malmin poliisipiirissä. 

Aunola joutui työurallaan tutkimaan inhottavia rikoksia, kuten lasten seksuaalista hyväksikäyttöä. Hänen mielestään se on pahin rikos, sillä se rikkoo ihmisen mielen loppuelämäksi. Kovanaamoina pidetyt miespoliisit eivät usein halunneet kuulustella lapsia tai epäiltyjä ja Aunola joutui sen tekemään. Hänen mukaansa miehet ovat lopulta naisia herkempiä. Kuulustellessaan varsinki epäiltyjä miespoliisit antoivat liikaa valtaa vihalle, mikä esti näkemästä totuutta. Aunola jatkaa, että hänellekään ei pedofiilien uhrien kuulusteleminen ollut helppoa eikä varsinkaan epäiltyjen. Lasten kertomusten tallentaminen oli äärimmäisen tärkeää, sillä tuomioistuimet eivät päästä käsittelyihin mukaan alle 15-vuotiaita. 

Aluksi Aunola ajatteli että hänelle riittäisi kolmen aiheen käsittely. Aiheet olisivat vanhuksiin kohdistuva väkivalta, lähisuhdeväkivalta sekä lapsiin kohdistunut seksuaalinen väkivalta. Hän päätti kuitenkin jatkaa myös näiden aiheiden jälkeen. 

Aunolan teos, "Tanssipartneri", sovitettiin vuonna 2024 Oulussa monologinäytelmäksi. Teos kertoo lähisuhdeväkivallasta. 
## Teokset
* *Liian lempeä mies*, Crime Time 2021 
* *Tanssipartneri*, Crime Time 2022 
* *Tappajatohtori*, Crime Time 2023 
* *Rakas äiti*, Crime Time 2024 

## Lähteet

## Aiheesta muualla
* http://www.sttinfo.fi/tiedote/69928389/entinen-rikospoliisi-anneli-aunola-ja-kauko-royhka-kirjoittivat-rikosromaanin-naisten-kaltoinkohtelusta?publisherId=69818975
Gaboro

**Gaboro** (oikealta nimeltään **Ninos Khouri**; 20. joulukuuta 2000 Hageby – 19. joulukuuta 2024 Norrköping) oli ruotsalainen rap-artisti.

Gaboro teki läpimurtonsa vuonna 2022, jolloin hänen kappaleensa “Browski” levisi viraalisti Tiktokissa. Tämän jälkeen hän julkaisi täyspitkän albumin. Hän esiintyi kasvot peittävästi pukeutuen. Gaboro sai tuomion vähäisestä huumausainerikoksesta vuonna 2022. Marraskuussa 2024 *[[Norrköpings Tidningar]]* julkisti väitteen hänen yhteyksistään jengirikollisuuteen. Joulukuussa 2024 Gaboro murhattiin ampumalla norrköpingiläisessä pysäköintihallissa. Aiemmin samana vuonna oli Ruotsissa murhattu rap-artisti C.Gambino.

## Lähteet
Salosaar

**Salosaar** (myös *Salusaar*) on Peipsijärveen kuuluvan Kuumajärven saari Virossa Setomaan kunnan Beresjen kylässä. Saaren pinta-ala on noin 11 hehtaaria.

Saaren nimeen sisältyy sana *salo*, joka on etelävirossa aiemmin tarkoittanut ’saarta’ (vrt. suomen *salo* merkityksessä ’iso metsäinen saari’). Saaren lähelle laskee Võhandu jõgi, jonka suistossa olevista saarista on käytetty nimeä *Väikesed Salosaared* (”Pienet Salosaaret”).

Salosaar on nykyisin asumaton, mutta aiemmin siellä on ollut yksi maatila sekä muun muassa tuulimylly. Nykyään saari on huomattava merimetsojen pesimäpaikka.

## Lähteet
Geneviève Lhermitte

**Geneviève Lhermitte** (marraskuu 1966 – 28. helmikuuta 2023) oli belgialainen äiti, joka murhasi viisi lastaan 28. helmikuuta 2007.

Lhermitte työskenteli ranskan ja historian opettajana. Ensimmäisen synnytyksensä jälkeen hän alkoi kärsiä masennuksesta ja työkyvyttömyydestä. Lhermitte sai psykiatrista hoitoa kesäkuusta 2004 lähtien. Hän kirjoitti 27. helmikuuta 2007 psykiatrilleen ajatuksistaan lastensa ja itsensä tappamisesta. Lhermitte viilsi pojaltaan ja neljältä tyttäreltään keittiöveitsellä kurkut auki asunnossa Nivellesin kaupungissa 28. helmikuuta 2007 isän poissaolon aikana. Tämän jälkeen hän yritti itsemurhaa puukottamalla itseään, mutta epäonnistui ja soitti hätäpuhelun. Lapset olivat 3–14-vuotiaita. Lhermitteä ei olisi puolustusasianajajan mukaan tullut sijoittaa vankilaan, koska hän oli mielenterveydeltään järkkynyt. Oikeus tuomitsi hänet kuitenkin elinkautiseen vankeusrangaistukseen. Lhermitte vapautettiin vuonna 2019 sillä ehdolla, että hän vastaanottaisi hoitoa vaikeaan masennukseen. Hänet siirrettiin psykiatriseen sairaalaan. Lhermitte teki vuonna 2010 siviilikanteen vaatien jopa kolmea miljoonaa euroa korvauksina entiseltä psykiatriltaan, joka hänen mukaansa oli passiivisuudellaan mahdollistanut murhat. Lhermitte luopui oikeustaistelustaan kymmenen vuotta myöhemmin.

Lhermitte yritti sairaalassa itsemurhaa. Vuonna 2022 hän teki eutanasiapyynnön. Pyyntö hyväksyttiin ja Lhermittelle tehtiin eutanasia päivälleen 16 vuotta murhien jälkeen.

## Lähteet
Ranskan ympäriajo 2025

**Ranskan ympäriajo 2025** oli järjestyksessään 112. maantiepyöräilyn Ranskan ympäriajo. Kilpailu alkoi Lillestä 5. heinäkuuta ja päättyi Pariisin Champs-Élysées'lle 27. heinäkuuta 2025. Kilpailussa ajettiin 21 etappia, joista yksi oli tasamaa-aika-ajo, yksi ylämäkiaika-ajo, seitsemän tasamaaetappeja, kuusi mäkietappeja ja kuusi vuorietappeja. Kilpailun kokonaispituus oli 3338,8&nbsp;kilometriä. Ranskan ympäriajo kuului UCI World Touriin 2025.

Tadej Pogačar voitti vuoden 2025 Ranskan ympäriajon neljän minuutin ja 24 sekunnin erolla Jonas Vingegaardiin, Florian Lipowitz sijoittui kolmanneksi. Pogačar voitti kilpailussa neljä etappia. Pistekilpailun voitti Jonathan Milan, mäkikirikilpailun Pogačar, nuorten kilpailun Lipowitz ja joukkuekilpailun Team Visma–Lease a Bike.

## Etapit

## Tulokset

### 1. etappi

### 2. etappi

### 3. etappi

### 4. etappi

### 5. etappi

### 6- etappi

### 7. etappi

### 8. etappi

### 9. etappi

### 10. etappi

### 11. etappi

### 12. etappi

### 13. etappi

### 14. etappi

### 15. etappi

### 16. etappi

### 17. etappi

### 18. etappi

### 19. etappi

### 20. etappi

### 21. etappi

## Osallistuneet joukkueet
Kilpailussa olivat mukana seuraavat joukkueet:

## Lähteet

## Aiheesta muualla
Virallinen sivusto
Eikka Nieminen

**Kaarlo Einari ”Eikka” Nieminen** (13. huhtikuuta 1899 Tottijärvi – 9. heinäkuuta 1956) oli suomalainen näyttelijä ja teatteriohjaaja. Hän näytteli ja ohjasi enimmäkseen työväen näyttämöillä vuodesta 1919 alkaen.

## Ura
Eikka Niemisen vanhemmat olivat tehtaalainen Kalle Nieminen ja Fanny Finska. Hän opiskeli näyttämöopastuskursseilla Tampereella. Niemisen ensimmäinen näyttelijänkiinnitys oli Nokian Työväen Näyttämölle 1919–1921, jota seurasi Mäntän Työväen Näyttämö 1921–1924. Niemisen ensimmäinen ohjaajankiinnitys oli Myllykosken Työväen Näyttämölle 1924–1926, minkä jälkeen hän vaihtoi teatteria ahkeraan. Pitkärannan Työväen Näyttämöllä Nieminen viihtyi vuodesta 1929 vuoteen 1933. Toisen maailmansodan aikana hän ohjasi Iisalmen Yhteisteatterissa. Savon Maaseututeatterissa hän aloitti 1945.

Niemisen huomattavimpia tehtäviä näyttämöllä olivat Mark-Arron (*Vallankumous*), Asmodeus (*Paholaisen voittaja*), Kaunis Toni (*Voitettuja sydämiä*), Turkka (*[[Tukkijoella (näytelmä)|Tukkijoella]]*), Puosu (*Laivan kannella*), Koikale (*Nuori mylläri*) ja Jeppe Niilonpoika. Nieminen ohjasi muun muassa näytelmät *[[Niskavuoren nuori emäntä]]*, *[[Daniel Hjort (näytelmä)|Daniel Hjort]]*, *[[Pohjalaisia (näytelmä)|Pohjalaisia]]*, *Tukkijoella*, *Seitsemän veljestä*, *[[Anna Liisa]]* ja *Kalle Aaltosen morsian*.

## Lähteet
*
*
*

### Viitteet
CAGE MMA Finland

**CAGE** on suomalainen vapaaottelutapahtuma, joka aloitti toimintansa vuonna 2013. Sitä järjestää MMA Finland Oy. CAGE:lla on ollut heinäkuuhun 2025 mennessä yhteensä 66 tapahtumailtaa. Tapahtuma on perustettu Helsingissä.
## Lähteet
Ullmanniitti

**Ulmanniitti** (NiSbS) on nikkeli-antimonisulfidin muoto, joka kuuluu kobolttihohderyhmään. Sen kidejärjestelmä on kuutiollinen. Se on väriltään teräksen harmaa tai hopean- tai tinavalkoinen ja se on läpinäkymätön. Viiru on harmahtavan musta ja murros on epätasainen. Mineraalin rakenne on rakeinen ja massamainen. Kiteet ovat kuutiomaisia, tetraedreja, oktaedreja tai dodekaedreja. Mineraali muistuttaa gersdorfiittia (NiAsS). Se muodostaa joskus seossarjan willyamiitin ((CoNi)SbS) kanssa. Ulmanniittia löytyy hydrotermisistä juonista samoista paikoista kuin skutterudiittia, lyijyhhdetta, tetraedriittia, magneettikiisua ja nikkeliiniä. Sitä on löydetty Saksasta Siegerlandista, Harzgerodesta ja lobensteinista, itävallasta Waldensteinista ja Lollingista, Italiasta Surrabusista ja Englannista Fourstonesta ja Durhanista. Sitä on löydetty myös Järvenpään-Ahdepään serisiittiliuskeesta Ylöjärveltä boulangeriittiesiintymän yhteydestä.

## Lähteet

## Aiheesta muualla

*Webmineral: Ullmannite Mineral Data 
*Mindat: Ullmannite 
*Handbook of Mineralogy: Ullmannite  (pdf)
Birger Linkomies

**Birger Theodor Zacharias Linkomies**, sukunimi aik. *Flinck* (15. kesäkuuta 1897 – 30. marraskuuta 1969) oli suomalainen everstiluutnantti ja asesuunnittelija.

1920-luvulla luutnantti Birger Flinck toimi aseseppäkoulun opetusupseerina ja johtajana Helsingissä. Vuonna 1929 kapteeni Birger Flinck siirrettiin puolustusministeriöön. Flinck ylennettiin majuriksi 1930 ja everstiluutnantiksi 1941. Hän erosi armeijan palveluksesta 1948. 

Everstiluutnantti Birger Linkomies suunnitteli vuonna 1943 pistooli m/44:n, jonka kaliiberi oli 9 x 18 mm Luger. Aseen runko ja luisti tehtiin prässäämällä, piippu ja iskuri sekä muutamat muut osat tehtiin sorvaamalla. Pistooli muistutti ulkonäöltään saksalaista Walther PPK:ta mutta sen liipasinmekanismi oli kopioitu venäläisestä Tokarev TT-33 –pistoolista. Pistoolissa oli irrotettava 8 patruunan lipas. Pistooleita valmistettiin vuonna 1944 25 kappaletta testiammuntoja varten mutta sarjatuotantoon pistooli ei päässyt. Testeissä pistoolin rekyyli havaittiin liian kovaksi ja myös rungon kestossa, patruunan latautumisessa ja hylsyn poistossa oli ongelmia. Vuonna 1968 osa m/44 pistooleista museoitiin ja osa annettiin tutkimuskäyttöön aselaboratorioille.

## Julkaisuja
Nimellä *B. Flinck*:
* *Automaattipistoolit: rakenne, toiminta ja käsittely*. Suomen sotilas, Helsinki 1925

## Lähteet

## Aiheesta muualla
* Kapteeni B. Flinck : Asemuseomme, Suomen Sotilas, 17.12.1927, nro 49-51, s. 22, Kansalliskirjaston digitaaliset aineistot
* Kapteeni B. Flinck : Tuliaseitten kehityksestä. Käsituliaseet 15-sataluvulla, Suomen Sotilas, 24.03.1928, nro 12, s. 5, Kansalliskirjaston digitaaliset aineistot
* Kapteeni B. Flinck : Tuliaseitten kehityksestä, Suomen Sotilas, 09.06.1928, nro 23-24, s. 5, Kansalliskirjaston digitaaliset aineistot
* Kapteeni B. Flinck : Nykyaikaisesta sotilaskivääristä, Suomen Sotilas, 22.12.1928, nro 49-51, s. 28, Kansalliskirjaston digitaaliset aineistot
Leon Sametini

**Leon Sametini** (16. maaliskuuta 1886 Rotterdam, Alankomaat – 20. elokuuta 1944 Chicago, Illinois, Yhdysvallat) oli viulisti ja musiikkipedagogi.

Sametini syntyi Alankomaissa, jossa hänen isänsä toimi kuninkaallisen oopperaorkesterin ensihuilistina. Kuningatar Vilhelmiina rahoitti Sametinin opintoja Otakar Ševčíkin johdolla vuoden ajan. Sametini pääsi Vilhelmiinan tuella Prahan konservatorioon, jossa hän jatkoi vuosina 1902–1903 opiskelua opettajinaan Ševčík ja Antonín Dvořák. Hän sai kertomansa mukaan soittoonsa merkittäviä vaikutteita myös Eugène Ysaÿelta. Sametini kiersi valmistumisensa jälkeen Alankomaissa ja Lontooseen muutettuaan Englannissa sekä Irlannissa. Vuonna 1905 hän teki ensimmäisen yhteisen esiintymisensä Nellie Melban kanssa. Hän piti resitaaleja lisäksi Ada Crossleyn kanssa vuosina 1907–1908. Sametini kiersi Crossleyn seurueen kanssa vuonna 1908 Australiassa, Uudessa-Seelannissa, Intiassa ja Indonesiassa.

Sametini muutti Chicagoon vuonna 1912. Hän työskenteli siellä loppuelämänsä ajan nykyisin Roosevelt-yliopistoon kuuluvan Chicago Musical Collegen viulunsoiton laitoksen johtajana. Tammikuussa 1913 Sametini pääsi esittämään Johannes Brahmsin viulukonserton Frederick Stockin johdolla. Tilaisuus tarjoutui äkillisesti Mischa Elmanin sairastumisen johdosta. Helmikuussa 1913 Sametini soitti Efrem Zimbalistin tuuraajana Chicago Grand Opera Companyn kanssa Felix Mendelssohnin viulukonserton kaksi viimeistä osaa ja Camille Saint-Saënsin teoksen *[[Johdanto ja Rondo capriccioso a-molli]]*. Vuonna 1918 Sametini soitti Saint-Saënsin kolmannen viulukonserton Eric DeLamarterin johtaman Chicagon sinfoniaorkesterin kanssa. Hän palasi Chicagon sinfoniaorkesterin solistiksi vuonna 1928 ja esitti Frederick Stockin johdolla Édouard Lalon sekä Saint-Saënsin musiikkia. Sametini liittyi Chicagon sinfoniaorkesteriin ensiviulistina kaudelle 1942–1943. Hän kuoli sydänsairauteen 58-vuotiaana.

Sametini muistetaan nykyään parhaiten saavutuksistaan opettajana. Hän suhtautui tasapuolisesti solisteihin sekä orkesterimuusikoihin ja kannusti opiskelijoitaan yksilöllisiin valintoihin. Hänen tunnettujen oppilaidensa joukossa oli Silvestre Revueltas.

## Lähteet
Daugård

**Daugård** on taajama Hedenstedin kunnassa Tanskassa. Taajamassa oli 1&nbsp;121 asukasta vuoden 2025 alussa.

## Väestökehitys

## Lähteet

## Aiheesta muualla
Alajärven Ankkurit (lentopallo)

**Alajärven Ankkurit** on alajärveläisen samannimisen urheiluseuran lentopallojaosto, jonka naisten edustusjoukkue pelaa 2-sarja. 

## Historia
Lentopallo tuli Alajärven Ankkureiden lajivalikoimaan 60-luvun puolivälissä. Naisissa lajia pelattiin vasta 70-luvulla lajin vakiinnuttua asemansa seurassa. Alajärven Ankkurit nousivat 1-sarjaan kaudeksi 2012–2013 joukkueen voitettua 2-sarjan oman lohkonsa. Ankkureiden edustusjoukkue hajosi kautena 2014–2015, jonka jälkeen joukkue luopui sarjapaikasta. Vuonna 2021 joukkue pelasi 2-sarjaa.

## Katso myös
* Alajärven Ankkurit

## Lähteet
Tero Tuomela

**Tero Tuomela** (s. 9. marraskuuta 1983 Alajärvi) on suomalainen uransa päättänyt pesäpalloilija ja nykyinen pelinjohtaja.

## Saavutukset
### Pelaajana
* Poikien Superpesiksen Itä-Länsi: 2002
* B-poikien Itä-Länsi: 2000

### Pelinjohtajana
* Tyttöjen Superpesiksen Itä-Länsi -pelinjohtajana: 2024
* Ykköspesiksen naisten Itä-Länsi -pelinjohtajana: 2025

## Yksityiselämä
Tuomela meni naimisiin pesäpalloilija Tanja Talkkarin kanssa vuonna 2008. Heillä on yhdessä kaksi lasta.

## Lähteet
Lampaanjärvi

**Lampaanjärvi** voi tarkoittaa seuraavia asioita:

* Lampaanjärvi, kylä Pielavedellä 
* Lampaanjärvi, järvi Iisalmessa
* Lampaanjärvi, järvi Pielavedellä ja Iisalmessa
Ursula Krechel

**Ursula Krechel** (s. 4. joulukuuta 1947 Trier) on saksalainen kirjailija. Hän läpimurtonsa oli näytelmä *Erika* vuonna 1973. Krechel on kirjoittanut myös runoja ja romaaneja, jotka käsittelevät usein feminismiä, pakolaisuutta ja väkivaltaa. Hänelle myönnettiin Georg Büchnerin palkinto vuonna 2025.
## Teoksia
* *Erika* (1973)
* *Selbsterfahrung und Fremdbestimmung* (1975)
* *Kakaoblau* (1989)
* *Landgericht* (2012)
## Lähteet

## Aiheesta muualla
Ben Healy

**Ben Healy** (s. 11. syyskuuta 2000 Kingswinford, Länsi-Midlands, Englanti) on brittiläissyntyinen maantiepyöräilijä, joka on edustanut Irlantia vuoden 2016 jälkeen. Hän on kilpaillut UCI World Tour -taolla vuodesta 2022, ja edustanut koko tämän ajan EF Education–EasyPost -tallia.

Healy sijoittui Amstel Gokd Racessa 2023 toiseksi 38 sekuntia Tadej Pogačarille hävinneenä. Hän voitti samana vuonna Fossombroneen päättyneen kahdeksannen etapin Italian ympäriajossa vajaan kahden minuutin erolla Derek Geehen. Hän sijoittui kolmanneksi Liège–Bastogne–Liègessä 2025. Saman vuoden Ranskan ympäriajossa hän voitti Vire Normandieen päättyneen kuudennen etapin kahden minuutin 44 sekunnin erolla Quinn Simmonsiin. Neljä päivää myöhemmin hän nousi kahden etapin ajaksi kokonaiskilpailun johtoon sijoituttuaan kymmenennellä etapilla kolmanneksi. Hän saavutti saman vuoden Kigalin MM-kilpailuissa pronssia maantieajossa.

## Saavutuksia

Lähde: Pro Cycling Stats
;2017
:Ronde des Vallées, nuorten kilpailun voitto
:Giro di Basilicata, mäkikirikilpailun ja nuorten kilpailun voitto
;2018
:SPIE Internationale Juniorendriedaagse, 3. etapin voitto
:Junioreiden aika-ajon Irlannin-mestaruus
;2019
:Tour de l'Avenir, 5. etapin voitto
;2020
:Ronde de l'Isard, 4. etapin voitto
:Maantieajon Irlannin-mestaruus
:Alle 23-v. aika-ajon Irlannin-mestaruus
;2021
:Giro Ciclistico d'Italia, 10. etapin voitto
;2022
:Aika-ajon Irlannin-mestaruus
:EM-kilpailut, aika-ajossa kuudes
;2023
:Settimana Internazionale Coppi e Bartali, nuorten kilpailun ja 3. etapin voitto
:GP Industria & Artigianato, voitto
:Région Pays de la Loire Tour, nuorten kilpailun voitto
:Brabantse Pijl, toinen 
:Amstel Gold Race, toinen
:Liège–Bastogne–Liège, neljäs
:Italian ympäriajo, mäkikirikilpailussa kolmas,  8. etapin voitto, 15. etapilla toinen
:Maantieajon Irlannin-mestaruus
:Prueba Villafranca - Ordiziako Klasika, toinen
:Luxemburgin ympäriajo, kokonaiskilpailussa kolmas, 3. etapin voitto
;2024
:Slovenian ympäriajo, 5. etapin voitto
:Olympialaiset, maantieajossa kymmenes
:MM-kilpailut, maantieajossa seitsemäs
;2025
:Strade Bianche, neljäs
:Baskimaan ympäriajo, 5. etapin voitto
:La Flèche Wallonne, viides
:Liège–Bastogne–Liège, kolmas
:Ranskan ympäriajo, kokonaiskilpailussa yhdeksäs, 6. etapin voitto, 16. etapilla toinen, 10. etapilla kolmas; kokonaiskilpailun johdossa etappien 10–11 jälkeen
:MM-kilpailut, maantieajossa pronssia

## Lähteet
Cappelle-la-Grande

**Cappelle-la-Grande** on kunta Pohjois-Ranskassa Nordin departementissa Hauts-de-Francen alueella. Se sijaitsee noin kuusi kilometriä Dunkerquein kaupungista etelään.

Kunnan nähtävyyksiä on tiedekeskus Palais de l'Univers et des Sciences. Tiedekeskuksessa on mahdollista tutustua biologiaan, geologiaan tai tähtitieteeseen. Siellä on myös ultrateräväpiirtotekniikaa hyväksi käyttävä 360° planetaario.

## Lähteet

## Aiheesta muualla
Mários Ioánnou Ilía

**Mários Ioánnou Ilía** (; s. 19. kesäkuuta 1978, Páfos, Kypros) on kyproslainen säveltäjä, akateemikko sekä taide- ja kulttuurilaitosten johtaja.

## Taiteellinen työ

Ilía on säveltänyt muun muassa sinfonioita, oratorioita, oopperia, rapsodioita, kuoroteoksia ja juhlasävellyksiä, joissa hän yhdistelee erilaisia musiikkityylejä. Hänen sävellystuotantonsa käsittää noin 100 teosta.

## Lähteet
Kamerunin senaatti

**Kamerunin senaatti** (, ) on Kamerunin kaksikamarisen parlamentin ylähuone. Se koostuu sadasta edustajasta, kullakin alueella on kymmenen edustajaa. Heistä 70 on alue- ja kunnanvaltuustojen valitsemia ja 30 presidentin nimittämiä. Senaatti perustettiin kirjaamalla se perustuslakiin vuonna 1996, mutta se aloitti toimintansa vasta vuonna 2013.

Senaattiin voidaan valita vähintään 40 vuotta täyttäneitä henkilöitä.
## Lähteet

## Aiheesta muualla
* Senaatin verkkosivut
Tiatsidi

**Tiatsidit** ovat yksi diureettien eli nesteenpoistolääkkeiden alaryhmä. Tiatsideja käytetään usein yhdessä muiden verenpainelääkkeiden kanssa, kuten esimerkiksi ACE-estäjien tai ATR-salpaajien. Tiatsidien potentiaalisia haittavaikutuksia ovat muun muassa suolatasapainon häiriöt ja sokeritasapainon heikentyminen (nostaa riskiä tyypin 2 diabeteksen kehittymiselle). Käytön vasta-aiheita on myös esimerkiksi munuaisten toiminnan heikentyminen.

## Lähteet

## Aiheesta muualla
*Hyvä terveys: Miten nesteenpoistolääkkeet vaikuttavat?